کوئٹہ(آن لائن)بلوچستان عوامی پارٹی نا صدر وزیراعلیٰ بلوچستان جام کمال خان پارینے کہ ہراوڑ اٹ صوبائی حکومت تینا حکمت عملی آن شونداری ڈٹ بندی، خدمت کننگ، تینا یوتھ نا شونداری، تعلیم، جانجوڑی، مواصلات، معدنیات، کشت وکشار، ساحل و ماہی گیری، لائیو سٹاک، ماحولیات، کوئٹہ تون اوار ایلو بھلا شار تا شونداری، عمومی نظم ونسق انا جوانی، شفافیت و احتساب، راجی و زرگزرانی شونداری، سیاحت، نیاڑی تا شونداری و حق آتا رکھ و بدعنوانی نا ایسری نا کنڈ آ تینا سلا ءِ مبذول کرفسا پالیسی تے مرتب کریر و اوفتے آ عمدرآمد بنا کریر دانا اثرک نظربننگ اٹ خننگ انگ ءُ، ہرانا مشاہدہ نہ بیرہ دا جاگہ نا اُلس تینٹ کننگ اٹی ءِ وخت اس کہ پیشن آن بروک آ اُلس ہم دافتے منانے و انشااللہ بروک آ وخت آتیٹی مستی جوانی بریک دا خیال آتا درشانی ءِ او تینا اسہ پالیسی بیان اسے ٹی کرینے۔
